Legal Document

Category: 11

Text:
53. ΝΟΜΟΘΕΤ. ΔΙΑΤΑΓΜΑ υπ’ αριθ. 572 της 31 Μαρτ./6 Απρ. 1948 Περί ναυτικής υποθήκης και ενεχύρου επί των αλιευτικών και σπογγαλιευτικών πλοίων και πλοιαρίων προς εξασφάλισιν των υπό της Αγροτικής Τραπέζης της Ελλάδος χορηγουμένων αλιευτικών δανείων. Με την παρ.2 άρθρ.20 Νόμ.2844/9-12 Οκτ.2000, (ΦΕΚ Α΄220), ανωτ.σελ.75, ορίστηκε ότι: καταργούνται οι διατάξεις του παρόντος Ν.Δ.572/1948 κατά το μέρος που προβλέπουν ενέχυρο σε αλιευτικά και σπογγαλιευτικά πλοιάρια. Άρθρον 1 1.Προς εξασφάλισιν των απαιτήσεών της δια τας πάσης φύσεως παροχάς τας γεννησομένας εις τας αλιευτικάς και σπογγαλιευτικάς εν γένει επιχειρήσεις η Αγροτική Τράπεζα της Ελλάδος εκτός των υπό των Νόμων 4332/1929, 4454/1930, 5087/1931, 5277/1931 και Α.Ν. 16.19.11.1935 παρεχομένων αυτή μέσων, βάσει των δανειστικών και αποδεικτικών εν γένει εγγράφων αποτελούντων τίτλον εκτελεστόν. α)Δικαιούται όπως εγγράψη υποθήκην επί των αλιευτικών πλοίων των οφειλετών και οπωσδήποτε συνυποχρέων. β)Αποκτά αυτοδικαίως προνόμιον πρωτοπραξίας και δικαίωμα ενεχύρου, μέχρις ολοσχερούς εξοφλήσεως, και επί των αλιευτικών πλοιαρίων μετά των παρακολουθημάτων αυτών, λογιζομένων αυτοδικαίως υπεγγύων ταύτη των οφειλετών και οπωσδήποτε συνυποχρέων. 2.Ως αλιευτικά πλοία και πλοιάρια, κατά την έννοιαν του παρόντος νόμου νοούνται ου μόνον τα σκάφη δι’ ων ασκείται η αλιεία, η σπογγαλιεία αλλά και τα χρησιμοποιούμενα ειδικώς δια την εναποθήκευσιν, συντήρησιν, επεξεργασίαν, μεταποίησιν, ειδοποιΐαν και μεταφοράν των αλιευτικών προϊόντων. 3.Ως παρακολουθήματα των αλιευτικών πλοιαρίων θεωρούνται αι κινητήριοι αυτών μηχαναί, εφ’ όσον τυγχάνουσιν ελεύθεροι ετέρου βάρους εξ αγοράς και τοποθετήσεως επί του σκάφους, τα πάσης φύσεως βοηθητικά και αμοιβά μηχανήματα, τα άρμενα και σύσκευα, τα αλιευτικά εργαλεία και εφόδια και εν γένει παν πράγμα προωρισμένον δια την διαρκή χρήσιν του αλιευτικού πλοιαρίου και όταν είναι προσωρινώς κεχωρισμένον αυτού. (Αντί για τη σελ.209) Σελ. 209(α) Τεύχος 1416 Σελ. 61 Αγροτική Τράπεζα 12.Θ.ζ.52-53 Άρθρον 8 1.Εφ’ όσον και καθ’ όσον η ενεχυρίασις συνέστη εις βάρος του εν τω νηολογίω φερομένου κυρίου του αλιευτικού πλοιαρίου αύτη ως και τα εξ αυτής απορρέοντα προνόμια της Αγροτικής Τραπέζης Ελλάδος δεν αποσβένυνται εν περιπτώσει διεκδικήσεως του σκάφους και εκνικήσεως αυτού υπό του αληθούς κυρίου, όστις δικαιούμενος όπως αναλάβη και τα υπό της Αγροτικής Τραπέζης Ελλάδος χορηγηθέντα εις τον πρωτοφειλέτην παρακολουθήματα, υπεισέρχεται αυτοδικαίως εις τα έναντι της Αγροτικής Τραπέζης Ελλάδος, συνεπεία της ενεχυριάσεως, δικαιώματα και υποχρεώσεις, του εν τω νηολογίω φερομένου κυρίου, καθ’ ου μόνον ως και παντός τρίτου υπευθύνου της εν τω νηολογίω ανακριβούς καταχωρήσεως της κυριότητος έχει αγωγήν αποζημιώσεως. 2.Η υπό του οφειλέτου απώλεια της νομής του υπό ενεχυρίασιν αλιευτικού πλοιαρίου, ουδεμίαν ασκεί επίδρασιν επί του εμπραγμάτου δικαιώματος και του προνομίου της Αγροτικής Τραπέζης Ελλάδος. Άρθρον 9 Το προνόμιον πρωτοπραξίας, περί ου η παράγραφος 1 του άρθρου 1, απολαμβάνον των δικαιωμάτων προτιμήσεως, περί ων αι παράγραφοι 3, 4 και 5 του άρθρου 8 του Νόμου 4332/1929, ως ετροποποιήθησαν δια του Νόμου 5277/1931 προκειμένου περί αλιευτικών πλοίων και πλοιαρίων τελούντων υπό υποθήκην είτε ενεχυρίασιν εις την Αγροτικήν Τράπεζαν Ελλάδος, έπεται των υπό τα στοιχεία β΄ και γ΄ ναυτικών προνομίων, περί ων το άρθρον 239 του Νόμου ΓΨΙΖ΄ και της προγενεστέρας χορηγηθείσης ναυτικής υποθήκης, εις τρίτους, τα δε ναυτικά προνόμια και υποθήκαι περί ων ανωτέρω εις την ειδικήν ταύτην περίπτωσιν και μόνον προηγούνται παντός ετέρου γενικού ή ειδικού προνομίου. Άρθρον 10 1.Ως προς την εκτέλεσιν επί αλιευτικών πλοίων και πλοιαρίων οφειλετών της Αγροτικής Τραπέζης Ελλάδος εφαρμόζονται αι περί κινητών και ακινήτων των άρθρων 11 και 13 του Ν. 4332/1929, ως ετροποποιήθη υπό του Νόμου 5277/1931, διατάξεις εφ’ όσον δεν τροποποιούνται υπό του παρόντος άρθρου. 2.Κατά την αναγκαστικήν εκτέλεσιν επί αλιευτικών πλοίων και πλοιαρίων των οφειλετών και συνυποχρέων της, η Αγροτική Τράπεζα Ελλάδος υποχρεούται οσάκις αύτη είναι η επισπεύδουσα, επί ποινή ακυρότητος της περαιτέρω διαδικασίας, όπως κοινοποιήση αντίγραφον της πράξεως περί ης η παράγραφος 2 του άρθρου 11 του Νόμου 4332/1929, ως αύτη ετροποποιήθη δια του Νόμου 5277/1931 εις το Ναυτικόν Απομαχικόν Ταμείον ή εις την Λιμενικήν Αρχήν του τόπου του πλειστηριασμού κατά την κρίσιν της οκτώ τουλάχιστον ημέρας προ της ημέρας του πλειστηριασμού. 3.Αι διατάξεις των άρθρων 265, 267, 172 και 274 του Νόμου ΓΨΙΖ΄ έχουσιν εφαρμογήν και επί των περιπτώσεων περί ων το παρόν άρθρον. Άρθρον 2 Επί της επί των αλιευτικών πλοίων υποθήκης, περί ης το προηγούμενον άρθρον εφαρμόζονται αι περί ναυτικής υποθήκης διατάξεις του Νόμου ΓΨΙΖ΄ «περί Θαλασσίας Εμπορίας» με τας κάτωθι διαφοράς: α)Δια την σύστασιν αυτής δεν απαιτείται σύμβασις περιβεβλημένη τον τύπον συμβολαιογραφικού εγγράφου, αλλ’ αρκούσι τα δανειστικά και αποδεικτικά εν γένει των απαιτήσεων της Αγροτικής Τραπέζης της Ελλάδος έγγραφα συντασσόμενα εφ’ απλού χάρτου. β)Δια τον περιορισμόν ή την εξάλειψιν ταύτης δεν απαιτείται συμβολαιογραφικόν έγγραφον εμφαίνον την προς τούτο συναίνεσιν της Αγροτικής Τραπέζης Ελλάδος, αλλ’ αρκεί απλούν αυτής έγγραφον. γ)Ο ειδικός καθορισμός των χαρακτηριστικών ταυτότητος του αλιευτικού πλοίου, της χρηματικής ποσότητος του δανείου και των λοιπών στοιχείων περί ων το άρθρον 252 του Νόμου ΓΨΙΖ΄, δύνανται να γίνωσι και μονομερώς υπό της Αγροτικής Τραπέζης της Ελλάδος καθ’ ην περίπτωσιν δεν εμφαίνονται ταύτα σαφώς εκ των εγγράφων, περί ων το εδάφιον α΄ του παρόντος άρθρου. δ)Επί ναυτικής υπέρ της Αγροτικής Τραπέζης Ελλάδος υποθήκης και δια τας εξ οιασδήποτε αιτίας απαιτήσεις της εξασφαλίζονται υπέρ ταύτης και εν τη αυτή σειρά μετά του κεφαλαίου άπαντες εν γένει οι οφειλόμενοι μέχρι του πλειστηριασμού τόκοι και τα γενόμενα έξοδα άχρι τελείας εξοφλήσεως των απαιτήσεων της Αγροτικής Τραπέζης της Ελλάδος. ε)Τα τε συστατικά και περί περιορισμού ή εξαλείψεως της υποθήκης έγγραφα της Αγροτικής Τραπέζης Ελλάδος ως και αι σχετικαί καταχωρήσεις εις τα οικεία νηολόγια και ναυτικά υποθηκολόγια εις ουδέν τέλος ή δικαίωμα υπόκεινται. Άρθρον 3 1.Επί του ναυτικού ενεχύρου, περί ου το άρθρον 1, έχουσιν εφαρμογήν αι διατάξεις των υπό τα στοιχεία α΄, β΄, γ΄, δ΄, και ε΄ εδαφίων του προηγουμένου άρθρου. 2.Οι τηρούντες τα οικεία νηολόγια πλοιαρίων, επί τη προσαγωγή υπό της Αγροτικής Τραπέζης Ελλάδος των κατά το εδάφιον α΄ του προηγουμένου άρθρου εγγράφων, καταχωρούσιν υποχρεωτικώς εν τη οικεία στήλη σχετικήν πράξιν ενεχυριάσεως. Βεβαιωθείσης υπό της Αγροτικής Τραπέζης Ελλάδος της ολοσχερούς εξοφλήσεως του χρέους, δι’ ο συνέστη το ενέχυρον, καταχωρείται εις το νηολόγιον αντίστοιχος πράξις αποσβέσεως της ενεχυριάσεως. Σελ. 210(α) Τεύχος 1416 Σελ. 62 Άρθρον 4 Προκειμένου να συσταθή ναυτικόν ενέχυρον προς εξασφάλισιν των κατά το άρθρον 1 απαιτήσεων εάν το αλιευτικόν πλοιάριον δεν είναι καταχωρημένον εις τα νηολόγια και παρά τοις δανειζομένοις δεν υπάρχουσι τίτλοι ή οι υπάρχοντες δεν αποδεικνύουσιν επαρκώς την επί του αλιευτικού πλοιαρίου κυριότητα του αιτούντος το δάνειον, η εξακρίβωσις της κυριότητος δύναται να γίνεται υπό της Λιμενικής Αρχής όπου εδρεύει Λιμενάρχης ή Λιμενοσταθμάρχης δια παντός αποδεικτικού μέσου και δι’ ενόρκου εξετάσεως μαρτύρων, βάσει δε τούτων επιτρέπεται να γίνεται και η εν τω νηολογίω εγγραφή του αλιευτικού πλοιαρίου. Άρθρον 5 Δια Β. Διατάγματος εκδιδομένου προτάσει του Υπουργού Εμπορικής Ναυτιλίας δύναται να επιτραπή η τήρησις νηολογίων ωρισμένων κατηγοριών αλιευτικών πλοιαρίων υπό των Προϊσταμένων Λιμενικών Σταθμών, παρ’ οις υφίσταται υποκατάστημα της Αγροτικής Τραπέζης Ελλάδος. Άρθρον 6 1.Απαγορεύεται η μεταβολή λιμένος νηολογήσεως, η μετονομασία και η αλλαγή των χαρακτηριστικών του υπό ενεχυρίασιν, κατά τας διατάξεις του παρόντος, αλιευτικού πλοιαρίου, άνευ της συναινέσεως της Αγροτικής Τραπέζης Ελλάδος, πιστοποιουμένης εγγράφως. 2.Η απαγόρευσις του άρθρου 251 του Νόμου ΓΨΙΖ΄ έχει εφαρμογήν ανεξαρτήτως ποσοστού και εκποιήσεως εις αλλοδαπόν ή ημεδαπόν και επί των υπό ενεχυρίασιν, κατά τας διατάξεις του παρόντος, αλιευτικών πλοιαρίων, της συναινέσεως της Αγροτικής Τραπέζης Ελλάδος παρεχομένης δι’ απλού αυτής εγγράφου. Άρθρον 7 1.Τα αλιευτικά πλοιάρια, και μετά την κατά τας διατάξεις του παρόντος ενεχυρίασιν, παραμένουσιν εις χείρας των οφειλετών, δικαιουμένων όπως διαχειρίζωνται και εκμεταλλεύωνται ταύτα. Η Αγροτική Τράπεζα Ελλάδος ουδεμίαν ευθύνην φέρει δια πάσαν εκ την υπό των οφειλετών διαχειρίσεως ή εκμεταλλεύσεως των σκαφών τούτων υποχρέωσιν. 2.Τα άρθρα 236, 237 και 238 του Νόμου ΓΨΙΖ΄ έχουσιν εφαρμογήν και επί των υπό ενεχυρίασιν αλιευτικών πλοιαρίων, εφ’ όσον δεν τροποποιούνται υπό του παρόντος νόμου. 12.Θ.ζ.53 Αγροτική Τράπεζα